
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 835 

29 Μαίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση έργου με σύμβαση μίσθωσης. 1 

Έγκριση ένταξης προτάσεων Β' Κύκλου της Δράσης 
8.2.1. του Επιχειρησιακού Προγράμματος Αντα¬ 
γωνιστικότητας (Ε.Π.ΑΝ.) «Κατάρτιση ανθρώπινου 
δυναμικού των επιχειρήσεων που θα ενισχυθούν 


στο πλαίσιο του Μέτρου 2.5, του Επιχειρησιακού 

Προγράμματος Ανταγωνιστικότητα ΕΠΑΝ». 2 

Σύσταση θέσεων στο Εθνικό και Καποδιστριακό 
Πανεπιστήμιο Αθηνών κατ’ εφαρμογή του π.δ. 

164/2004. 3 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 4 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών (ΚΕΠ) του Δήμου 

Αμφισσας, Ν. Φωκίδας. 5 

Έγκριση υπερωριακής απασχόλησης υπαλλήλων της 

Δ/νσης Εμπορίου της Ν.Α. Καβάλας. 6 

Καθιέρωση υπερωριακής εργασίας υπαλλήλων στη 

Νομαρχιακή Αυτοδιοίκηση Ζακύνθου. 7 

Υπερωριακή απασχόληση υπαλλήλων της Νομαρχια¬ 


κής Αυτ/σης Καρδίτσας που ασχολούνται με τον 


ποιοτικό και ποσοτικό έλεγχο των νωπών και με¬ 
ταποιημένων γεωργικών προϊόντων φυτικής προ¬ 
έλευσης για το Α' εξάμηνο 2007. 8 

Ορισμός Γεωπόνων που θα απασχοληθούν υπερωρια- 
κά στον ποιοτικό και ποσοτικό έλεγχο αγροτικών 
προϊόντων κατά το Α' εξάμηνο του έτους 2007.. 9 

Τροποποίηση του Κανονισμού Χρηματιστηρίου Αθη¬ 
νών Α.Ε. 10 


ΑΠΟΦΑΣΕΙ Σ 

Αριθμ. 26777 (1) 


Ανάθεση έργου με σύμβαση μίσθωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206/τ. Α'/8.10.1997), 


β) του προεδρικού διατάγματος 63/2005 (ΦΕΚ 98/τ. 
Α722.4.2005) «Κωδικοποίηση της νομοθεσίας για την 
Κυβέρνηση και τα κυβερνητικά Όργανα», 
γ) της παραγράφου 3 του άρθρου 22 του ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους» (ΦΕΚ 247/τ. Α'/1995), 
δ) τις διατάξεις των άρθρων 5 και 6 του π.δ. 164/ 
14.7.2004 (ΦΕΚ 134/τ. Α'/19.7.2004) «Ρυθμίσεις για τους 
εργαζόμενους με συμβάσεις ορισμένου χρόνου στο δη¬ 
μόσιο τομέα», 

ε) του π.δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (ΦΕΚ 201/τ. 
Α'/1995), 

στ) του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/τ. Α'/2002), 
ζ) της παραγράφου 51 του άρθρου 1 του ν. 2412/1996 
«Μεταφορά αρμοδιοτήτων από το Υπουργικό Συμβούλιο 
σε άλλα Κυβερνητικά Όργανα και άλλες διατάξεις» (ΦΕΚ 
123/τ. Α717.6.1996), 

η) την υπ’ αριθμ. 37930/ΔΙΟΕ 1264 (ΦΕΚ 1432/τ. Β'/ 
14.10.2005) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», όπως τροποποιήθηκε με την υπ’ αριθμ. 5733/ΔΙΟΕ 
179/2006 (ΦΕΚ 204Β'). 

2. Την υπ’ αριθμ. ΔΙΠΠ/Φ.ΕΓΚΡ. 1/181/6468/10.5.2007 από¬ 
φαση της Επιτροπής της παραγράφου 1 του άρθρου 
2 της υπ’ αριθμ. 33/27.12.2006 ΠΥΣ «Αναστολή διορι¬ 
σμών και προσλήψεων στο Δημόσιο Τομέα» (ΦΕΚ 280/τ. 
Α'/2006). 

3. Την υπ’ αριθμ. 80/2007 γνωμοδότηση του Γ' Τμή¬ 
ματος του Νομικού Συμβουλίου του Κράτους, από την 
οποία προκύπτει ότι πρόκειται για γνήσιες συμβάσεις 
έργου και δεν υποκρύπτεται εξαρτημένη εργασία. 

4. Το γεγονός ότι από τις προτεινόμενες διατάξεις 
προκαλείται σε βάρος του κρατικού προϋπολογισμού, 
δαπάνη ύψους δύο εκατομμυρίων διακοσίων ογδό¬ 
ντα πέντε χιλιάδων πεντακοσίων εξήντα οκτώ ευρώ 
(2.285.568,00 €) εκ των οποίων ποσό ενός εκατομμυρίου 
εκατόν σαράντα δύο χιλιάδων επτακοσίων ογδόντα τεσ¬ 
σάρων ευρώ (1.142.784,00 €) περίπου για το έτος 2007 

και το υπόλοιπο ενός εκατομμυρίου εκατόν σαράντα 
δύο χιλιάδων επτακοσίων ογδόντα τεσσάρων ευρώ 
(1.142.784,00 €) περίπου για το έτος 2008 και θα βαρύ¬ 
νει τις πιστώσεις του προϋπολογισμού του Υπουργείου 
Εσωτερικών, Δημόσιας Διοίκησης και Αποκέντρωσης 
(Ειδικός Φορέας 07-110, ΚΑΕ 0871) όπου υπάρχει εγγε¬ 
γραμμένη πίστωση. 

5. Το υπ’ αριθμ. 1078484/5796/699/Β0014/12.8.2004 
έγγραφο της 14ης Διεύθυνσης ΦΠΑ του Υπουργείου 
Οικονομίας και Οικονομικών σύμφωνα με το οποίο η 
αρμοδιότητα της παρακράτησης του ΦΠΑ ανήκει στις 
κατά τόπους Δ.Ο.Υ οι οποίες σε κάθε περίπτωση πρέπει 
να εξετάζουν τα πραγματικά περιστατικά αυτοτελώς και 
να χορηγούν τις σχετικές βεβαιώσεις στους προσλη- 
φθέντες με σύμβαση έργου, εφόσον δεν υποχρεούνται 
στην καταβολή Φ.Π.Α., αποφασίζουμε: 

1. Αναθέτουμε έργο με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 κε του 
Αστικού Κώδικα, σε εκατό είκοσι τέσσερα (124) άτομα 
Πανεπιστημιακής και Δευτεροβάθμιας Εκπαίδευσης από 
τα οποία τα ενενήντα (90) τουλάχιστον θα έχουν γνώση 
χειρισμού Ηλεκτρονικού Υπολογιστή. 

2. Το έργο που ανατίθεται στα άτομα αυτά είναι: 

α) Τη συγκέντρωση και ταξινόμηση των αιτήσεων για 
την απονομή της ελληνικής ιθαγένειας, σε όλους εκεί¬ 
νους οι οποίοι έχουν ειδικό δελτίο ταυτότητας ομογε¬ 
νούς από την Βόρειο Ήπειρο. 

β) Την κατάλληλη συσχέτιση των αιτημάτων για την 
απονομή της ελληνικής ιθαγένειας και τον διαχωρισμό 
τους, ώστε να καταστεί δυνατή η περαιτέρω αξιοποίηση 
των στοιχείων. 

γ) Την κατηγοριοποίηση ανά χρονικό διάστημα κα¬ 
τοχής, φύλλο και ηλικιακή πυραμίδα των κατόχων του 
ειδικού δελτίου ομογενούς. 

δ) Την επεξεργασία των αιτήσεων αδειών για την 
απονομή της ελληνικής ιθαγένειας, σε όλους εκείνους 
οι οποίοι έχουν ειδικό δελτίο ταυτότητας ομογενούς, 
ώστε να διαπιστωθεί η πληρότητα των προσκομισθέ- 
ντων στοιχείων. 

Το έργο θα εκτελεστοί εφάπαξ, υπό την έννοια ότι 
αποβλέπει στην ηλεκτρονική και φυσική ταξινόμηση των 
ανωτέρω στοιχείων προκειμένου να καταστεί δυνατή 
η περαιτέρω αξιοποίηση τους και η διασφάλιση της 
λειτουργικότητάς τους. 

3. Το έργο αυτό θα πρέπει να ολοκληρωθεί μέσα σε 
δώδεκα (12) μήνες. 

4. Τόπος εκτέλεσης του έργου ορίζεται το Υπουργείο 
Εσωτερικών, Δημόσιας Διοίκησης και Αποκέντρωσης. 

5. Καθορίζουμε τη συνολική αμοιβή έκαστου αναδό- 
χου, στο ποσό των δέκα οκτώ χιλιάδων τετρακοσίων 
τριάντα δύο ευρώ (18.432,00 €) συμπεριλαμβανομένου 
και του τυχόν αναλογούντος Φ.Π.Α. 

6. Το έργο που περιγράφεται αναλυτικά στην παρά¬ 
γραφο 2 α, β, γ και δ, συντελείται στα πλαίσια του ν. 
3284/2004 και ειδικότερα μετά από την από 7.11.2006 
απόφαση της Κυβερνητικής Επιτροπής, όπου ύστερα 
από κοινή εισήγηση των Υπουργείων Εσωτερικών, Δη¬ 
μόσιας Διοίκησης και Αποκέντρωσης και Εξωτερικών, 
αποφασίστηκε η πολιτογράφηση των ομογενών από 
την Βόρειο Ήπειρο. Επίσης οι ανάγκες αυτές δεν είναι 
δυνατόν να αντιμετωπισθούν από το προσωπικό που 
υπηρετεί στο Υπουργείο Εσωτερικών, Δημόσιας Διοίκη¬ 
σης και Αποκέντρωσης, δεδομένου ότι οι ενέργειες αυ¬ 


τές προϋποθέτουν για την ολοκλήρωση τους, την εντός 
τακτού χρόνου συλλογή και επεξεργασία των στοιχεί¬ 
ων που αναφέρονται ανωτέρω και αποτελεί έκτακτη, 
υπηρεσιακή ανάγκη, μη δυνάμενη να αντιμετωπιστεί 
από το υπάρχον τακτικό προσωπικό των υπηρεσιών 
του Υπουργείου Εσωτερικών, Δημόσιας Διοίκησης και 
Αποκέντρωσης. Κατά συνέπεια το ανωτέρω αντικείμε¬ 
νο της μίσθωσης έργου δεν καλύπτει πάγιες ανάγκες, 
αλλά συνιστά έκτακτη ανάγκη, που θα ολοκληρωθεί 
σε δεδομένο χρονικό διάστημα, με την έννοια ότι δεν 
θα επαναληφθεί στο μέλλον, αλλά θα εξαντληθεί στο 
προκαθορισμένο χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ Π. ΔΟΥΚΑΣ 

-♦- 

Αριθμ. 10664/ΔΕ/ΔΒΕ 927 (2) 

Έγκριση ένταξης προτάσεων Β' Κύκλου της Δράσης 8.2.1. 
του Επιχειρησιακού Προγράμματος Ανταγωνιστικό¬ 
τητας (Ε.Π.ΑΝ.) «Κατάρτιση ανθρώπινου δυναμικού 
των επιχειρήσεων που θα ενισχυθούν στο πλαίσιο 
του Μέτρου 2.5, του Επιχειρησιακού Προγράμματος 
Ανταγωνιστικότητα ΕΠΑΝ» 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 (ΦΕΚ 98Α') «Κώδικας Νομοθεσίας για 
την Κυβέρνηση και τα Κυβερνητικά όργανα». 

2. Το π.δ 229/1986 «Σύσταση και οργάνωση της Γ ενικής 
Γραμματείας Βιομηχανίας» όπως τροποποιήθηκε με το 
π.δ. 396/1989 «Οργανισμός της Γ.Γ.Β.» και το π.δ. 189/1995 
(ΦΕΚ 99/Α'/1995) «Συμπλήρωση και τροποποίηση διατά¬ 
ξεων» του π.δ. 396/1989. 

3. Το π.δ. 27/1.2.1996 (ΦΕΚ 19 Α') «Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο 
Ανάπτυξης». 

4. Τις διατάξεις του π.δ. 122/2004 (ΦΕΚ 85/Α717.3.2004) 
«Ανασύσταση του Υπουργείου Τουρισμού». 

5. Τις διατάξεις του π.δ. 121/04 (ΦΕΚ 84/Α710.3.2004) 
«Διορισμός Υπουργών και Υφυπουργών». 

6. Την υπ’ αριθμ. 614/5.4.2004 κοινή απόφαση του 
Πρωθυπουργού και του Υπουργού Ανάπτυξης «Διο¬ 
ρισμός του Παπαδόπουλου Σπυρίδωνα στη θέση του 
Γενικού Γραμματέα Βιομηχανίας του Υπουργείου Ανά¬ 
πτυξης». 

7. Το π.δ. 93/1997 (ΦΕΚ 92/Α'/16.5.1997) «Όροι και δια¬ 
δικασίες για την ένταξη και χρηματοδότηση έργων του 
ιδιωτικού τομέα σε προγράμματα ή τμήματά τους του 
Υπουργείου Ανάπτυξης τα οποία αναφέρονται στους 
τομείς βιομηχανίας ενέργειας έρευνας και τεχνολογίας», 
και ιδίως το άρθρο 2. 

8. Την υπ’ αριθμ. Δ13/φ5.27/18038/8.12.2000 κοινή υπουρ¬ 
γική απόφαση «Σύσταση Ειδικής Γ ραμματείας για την 
Ανταγωνιστικότητα» και «Σύσταση Ειδικής Υπηρεσίας 
Διαχείρισης Επιχειρησιακού Προγράμματος Ανταγω¬ 
νιστικότητα». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13827 


9. Το ν. 2860/2000 (ΦΕΚ 251/Α72000) περί Διαχείρισης 
Παρακολούθησης και Ελέγχου του Γ' Κοινοτικού Πλαι¬ 
σίου Στήριξης (Γ' ΚΠΣ). 

10. Την υπ’ αριθμ. Ο (2001) 550/14.3.2001 απόφαση της 
επιτροπής της Ε.Ε. για την έγκριση ενός επιχειρησιακού 
προγράμματος «Ανταγωνιστικότητα» (ΕΠ.ΑΝ.) το οποίο 
εντάσσεται στο Κοινοτικό Πλαίσιο Στήριξης για τις κοι¬ 
νοτικές διαρθρωτικές παρεμβάσεις στην Ελλάδα. 

11. Την υπ’ αριθμ. 8485/Β3 1031/13.10.2003 απόφαση 
ένταξης της πράξης 8.2.1.1 «Κατάρτιση ανθρώπινου δυνα¬ 
μικού των επιχειρήσεων που θα ενισχυθούν στο πλαίσιο 
του Μέτρου 2.5» στο Ε.Π Ανταγωνιστικότητα. 

12. Την υπ’ αριθμ. 10001/ΔΒΕ 3757/12.5.2005 απόφα¬ 
ση του Υπουργού Ανάπτυξης «Πρόσκληση εκδήλωσης 
ενδιαφέροντος για την υποβολή προτάσεων έργων 
προς ένταξη στη δράση 8.2.1- Β' Κύκλος «Κατάρτιση 
ανθρώπινου δυναμικού των επιχειρήσεων που θα ενι- 
σχυθούν στο πλαίσιο του Μέτρου 2.5» στο Ε.Π Αντα¬ 
γωνιστικότητα». 

13. Την υπ’ αριθμ. Α/οικ. 7304/195/Φ 9. ΕΠΑΝ /15.4.2003 
απόφαση του Υφυπουργού Ανάπτυξης για ανάθεση της 
εκτέλεσης και παρακολούθησης των ενεργειών των 
μέτρων 9.1 Τεχνική Βοήθεια (ΕΤΠΑ) και 9.2 Τεχνική Βο¬ 
ήθεια (ΕΚΤ) του ΕΠΑΝ καθώς και της Εθνικής Τεχνικής 
Βοήθειας στο Αυτοτελές Γραφείο Διαχείρισης Κοινο¬ 
τικών Προγραμμάτων. 

14. Το π.δ. 4/2002 (ΦΕΚ 3/Α714.1.2002) «Εκτέλεση Ενερ¬ 
γειών Τεχνικής Βοήθειας - στήριξης και διαχείρισης των 
αντίστοιχων πόρων». 

15. Τον Οδηγό διαδικασιών και επιλέξιμων ενεργει¬ 
ών Τ.Β.-Στήριξης Κοινοτικού Πλαισίου Στήριξης 2000- 
2006. 


16. Τις διατάξεις του ν. 3299/2004 και συγκεκριμένα 
της παρ. 18 του άρθρου 7 και του εδαφίου ιη της παρ. 2 
του άρθρου 12 καθώς και τις διατάξεις του ν. 3325/2005 
και συγκεκριμένα της παρ. 9 του άρθρου 38. 

17. Την υπ’ αριθμ. 3448/ΔΒΕ368/21.2.2006 απόφαση του 
Υπουργού Ανάπτυξης με την οποία συγκροτήθηκε η Επι¬ 
τροπή Αξιολόγησης και Ειδικών Επιτροπών Αξιολόγησης 
της Δράσης 8.2.1- Β' Κύκλος: «Κατάρτιση ανθρώπινου 
δυναμικού των επιχειρήσεων που θα ενισχυθούν στο 
πλαίσιο του Μέτρου 2.5, του Επιχειρησιακού Προγράμ¬ 
ματος Ανταγωνιστικότητα ΕΠΑΝ» όπως τροποποιήθηκε 
με την υπ’ αριθμ. 1170/ΔΒΕ151/23.1.2007 απόφαση. 

18. Το πρακτικό της Επιτροπής Αξιολόγησης. 

19. Την υπ’ αριθμ. 10663/ΔΒΕ926/21.5.2007 απόφαση του 
Υπουργού Ανάπτυξης με την οποία κάνει αποδεκτό το 
πρακτικό της Επιτροπής Αξιολόγησης, αποφασίζουμε: 

1. Εγκρίνουμε την ένταξη 4 προτάσεων Κατάρτισης 
στη Δράση 8.2.1. Β' Κύκλος του Επιχειρησιακού Προ¬ 
γράμματος Ανταγωνιστικότητα συνολικού προϋπολογι¬ 
σμού 81.894,80 ευρώ, όπως αναφέρονται στο συνημμένο 
πίνακα. 

2. Οι επιχειρήσεις που εντάσσονται στο πρόγραμμα 
θα κληθούν να υπογράψουν Σύμβαση με το Υπουργείο 
Ανάπτυξης. 

3. Ο Πίνακας αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 2007 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 


8.2.1 Β ΚΥΚΛΟΣ- ΕΓΚΕΚΡΙΜΕΝΕΣ ΠΡΟΤΑΣΕΙΣ (συμπληρωματικός πίνακας) 


Α/Α 

ΕΠΩΝΥΜΙΑ ΕΠΙΧΕΙΡΗΣΗΣ 

ΝΟΜΟΣ 

ΑΙΤΟΥΜΕΝΟ ΠΟΣΟ 
(ΕΥΡΩ) 

ΕΓΚΕΚΡΙΜΕΝΟ 
ΠΟΣΟ (ΕΥΡΩ) 

1 

ΛΑΛΙΖΑΣ Α.Ε. 

ΑΤΤΙΚΗΣ 

54.943,20 

45.464,80 

2 

ΡΙΑΝΝΙΝΟ ΚΕΝΤΡΙΚΗΣ ΕΛΛΑΔΟΣ Α.Ε. 

ΜΑΓΝΗΣΙΑΣ 

4.930,00 

4.930,00 

3 

Κ.Ε.Κ. ΑΝΑΠΤΥΞΗ Α.Ε. 

ΑΤΤΙΚΗΣ 

10.500,00 

10.500,00 

4 

ΡΕΝΩ ΜΕΣΟΓΕΙΩΝ-ΕΜΠΟΡΟΤΕΧΝΙΚΗ ΑΥΤ/ΤΩΝ Α.Ε 

ΑΤΤΙΚΗΣ 

59.169,60 

21.000,00 


ΣΥΝΟΛΟ 


129.542,80 

81.894,80 


♦ 


Αριθμ. 34154α/Β1 (3) 

Σύσταση θέσεων στο Εθνικό και Καποδιστριακό Πανεπι¬ 
στήμιο Αθηνών κατ’ εφαρμογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α' 48). 
β) Του αρ. 11 του π.δ. 164/2004 (Α' 134). 
γ) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 


δ) Της υπ’ αριθμ. ΔΙΔΚ/Φ.1/2/6139/23.3.2004 κοινής από¬ 
φασης του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμοδι¬ 
οτήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β' 527), όπως τροποποιήθηκε 
με την υπ’ αριθμ. 17398/13.9.2005 όμοιά της (ΦΕΚ 1284 Β'). 

ε) Της υπ’ αριθμ. 37930/ΔΙΟΕ1264/14.10.20Θ5 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 1432), 
όπως ισχύει, μετά την τροποποίηση της υπ’ αριθμ. 5733/ 
ΔΙΟΕ 179/2006 (ΦΕΚ 204Β') όμοια απόφαση. 

2. Το πρακτικό της από 18.2.2005 συνεδρίασης του 
Υπηρεσιακού Συμβουλίου Διοικητικού Προσωπικού του 
Εθνικού και Καποδιστριακού Πανεπιστημίου Αθηνών. 

3. Την υπ’ αριθμ. 854/31.3.2006 απόφαση του Δ' Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Εθνικού και Καποδι- 
στριακού Πανεπιστημίου Αθηνών. 

4. Τα υπ’ αριθμ. 20273/5303/3.7.2006, 564/230/14.9.2006 
και 10233/2681/5.2.2007 έγγραφα του Εθνικού και Καπο- 
διστριακού Πανεπιστημίου Αθηνών, καθώς και το γεγο¬ 
νός ότι, όπως βεβαιώνεται με το πρώτο έγγραφο, στο 
Πανεπιστήμιο δεν υπάρχουν κενές οργανικές θέσεις με 
σύμβαση εργασίας ιδιωτικού δικαίου αορίστου χρόνου, 
ειδικότητας αντίστοιχης ή παρεμφερούς με τις συνιστώ- 
μενες με την παρούσα απόφαση. 

5. Το γεγονός ότι από την εφαρμογή των διατάξε¬ 
ων της παρούσας απόφασης προκαλείται σε βάρος 
του κρατικού προϋπολογισμού ετήσια δαπάνη ύψους 
6.600.000 ευρώ περίπου. Για το τρέχον οικονομικό έτος, 
η εν λόγω δαπάνη ανέρχεται στο ποσό των 4.000.000 
ευρώ περίπου. Η δαπάνη για το οικονομικό έτος 2007 
θα καλυφθεί από πιστώσεις του προϋπολογισμού του 
Υπουργείου Εθνικής Παιδείας και Θρησκευμάτων (Ε.Φ. 
19 - 250, ΚΑΕ 0200), ενώ οι δαπάνες των επόμενων ετών, 
από τις πιστώσεις που θα εγγράφονται προς τούτο στον 
ανωτέρω προϋπολογισμό, αποφασίζουμε: 

Στο Εθνικό και Καποδιστριακό Πανεπιστήμιο Αθηνών συ- 
στήνονται τριακόσιες δέκα πέντε (315) οργανικές θέσεις προ¬ 
σωπικού με σύμβαση εργασίας ιδιωτικού δικαίου αορίστου 
χρόνου, προκειμένου να καλυφθούν διαπιστωθείσες πάγιες 
και διαρκείς ανάγκες καΤ εφαρμογή του π.δ. 164/2004. 

Οι θέσεις κατά κατηγορία και ειδικότητα έχουν ως 

εξής: 

1. Ενενήντα έξι (96) θέσεις κατηγορίας Π.Ε. Διοικη¬ 
τικού, 

2. Τέσσερις (4) θέσεις κατηγορίας Π.Ε. Μηχανικών, 

3. Τριάντα μία (31) θέσεις κατηγορίας Π.Ε. Πληροφο- 

ρ ική ς , 

4. Μία (1) θέση κατηγορίας Π.Ε. Μεταφραστών, 

5. Εννέα (9) θέσεις κατηγορίας Τ.Ε. Διοικητικού, 

6. Πέντε (5) θέσεις κατηγορίας Τ.Ε. Βιβλιοθηκονόμων, 

7. Δύο (2) θέσεις κατηγορίας Τ.Ε. Μηχανικών, 

8. Μία (1) θέση κατηγορίας Τ.Ε. Τεχνολόγων Γραφικών 
Τ εχνών, 

9. Εκατόν δέκα τέσσερις (114) θέσεις κατηγορίας Δ.Ε. 
Διοικητικού, 

10. Εννέα (9) θέσεις κατηγορίας Δ.Ε. Τεχνικού, 

11. Έντεκα (11) θέσεις κατηγορίας Δ.Ε. Προσωπικού 
Η/Υ, 

12. Μία (1) θέση κατηγορίας Δ.Ε. Οδηγών, 

13. Μία (1) θέση κατηγορίας Δ.Ε. Επιστατών, 

14. Μία (1) θέση κατηγορίας Δ.Ε. Συντηρητών Έργων 
Τέχνης, 

15. Δώδεκα (12) θέσεις κατηγορίας Υ.Ε. Επιμελητών, 

16. Δώδεκα (12) θέσεις κατηγορίας Υ.Ε. Φυλάκων, 

17. Τέσσερις (4) θέσεις κατηγορίας Υ.Ε. Τεχνιτών και 

18. Μία (1) θέση κατηγορίας Υ.Ε. Κηπουρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. Υ7α/Γ.Π/οικ 66888 (4) 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 
2 του ν. 2519. 

4. Την υπ’ αριθμ. 700/26.3.2007 απόφαση της Εκτελε¬ 
στικής Επιτροπής του ΚΕΣΥ. 

5. Την υπ’ αριθμ. 30356/15.3.2006 (ΦΕΚ Β7311/2006) από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

1. Κυρώνουμε την ανωτέρω υπ’ αριθμ. (4) σχετική γνω¬ 
μοδότηση της ΕΈ. του ΚΕΣΥ, με την οποία αναγνωρίζε¬ 
ται η ακόλουθη νοσοκομειακή μονάδα, ως κατάλληλη 
για άσκηση γιατρών στην αναφερόμενη ειδικότητα: 

1. ΓΕΝΙΚΟ ΝΟΣΟΚΟΜΕΙΟ ΚΟΡΙΝΘΟΥ 

Ακτινολογικό Τμήμα: Άσκηση των ιατρών για δυόμισι 

(2 1/2) χρόνια στην ειδικότητα της Ακτινοδιαγνωστι¬ 
κής. 

2. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2007 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. 3740 (5) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών (ΚΕΠ) του Δήμου Άμ¬ 
φισσας, Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: α) 31 του ν. 3013/2002 
(ΦΕΚ 102 Α'), β) 6 του ν. 2527/1997 (ΦΕΚ Α' 206), γ) 15 
παρ. 1 του ν. 3260/2004 (ΦΕΚ Α' 151/6.8.2004). 

2. Την από 13.1.2004 γνωμοδότηση της ΚΕΔΚΕ. 

3. Τα υπ’ αριθμ. ΟΔΕ ΚΕΠ /6901/8.9.2005, Φ.7/2/7772/ 
ΟΔΕΚΕΠ/14.10.2005, Φ10307/17.5.2006, Φ.7/ΟΔΕΚΕΠ/11123/ 
8.5.2006 έγγραφα του Υπουργείου Εσωτερικών, Δημό¬ 
σιας Διοίκησης και Αποκέντρωσης, με τα οποία παρέ¬ 
χονται διευκρινίσεις και οδηγίες για την συμπλήρωση 
των συμβάσεων των ΚΕΠ. 

4. Το υπ’ αριθμ. ΔΟΛΚΕΠ/Φ4170/11780/10.5.2007 έγγρα¬ 
φο του Υφυπουργού Εσωτερικών, Δημόσιας Διοίκησης 
και Αποκέντρωσης Απόστολου Ανδρεουλάκου ,το οποίο 
αφορά στην κατανομή συμβάσεων μίσθωσης έργου δι¬ 
άρκειας έως τρεις (3) μήνες σε ΚΕΠ των οποίων οι συμ- 

βάσεις λήγουν κατά την χρονική περίοδο από 1.6.2007 
έως 30.6.2007, αποφασίζουμε: 

1. Εγκρίνουμε τη σύναψη μιας (1) σύμβασης μίσθωσης 
έργου από το ΚΕΠ του Δήμου Άμφισσας διάρκειας τριών 
(3) μηνών. 

2. Τόπος εκτέλεσης του έργου ορίζεται η έδρα του 
οικείου ΚΕΠ. 

3. Η αμοιβή του κάθε αναδόχου προσδιορίζεται σύμ¬ 
φωνα και με την εγκύκλιο Φ70ΔΕΚΕΠ/11123/8.5.2006 ως 
εξής: 

Α') ΚΕΠ με χρονική διάρκεια λειτουργίας μικρότερη 
των 24 μηνών με χρηματοδότηση από το ΠΔΕ ΕΠ ΚτΠ- 
ΣΑΕ055/3 του ΥΠ.ΕΣ.Δ.Δ.Α. με μηνιαία αμοιβή συμβασι- 
ούχου 880 ευρώ, 

Β) ΚΕΠ με χρονική διάρκεια λειτουργίας μεγαλύτε¬ 
ρη των 24 μηνών με χρηματοδότηση από τον τακτικό 
προϋπολογισμό ενώ για το ύψος της μηνιαίας αμοιβής 
αντιστοιχούν οι εξής υποπεριπτώσεις: 

1. Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ. 

2. Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

4. Η ανωτέρω σύμβαση λήγει αυτοδίκαια από την 
χρονική στιγμή που θα στελεχωθεί το Κ.Ε.Π. του Δή¬ 
μου Αμφισσας με μόνιμο προσωπικό, ανεξαρτήτως της 
διάρκειας ισχύος της. 

5. Σε περίπτωση αποχώρησης, λήξης, παραίτησης, 
διακοπής κ.λπ. της σύμβασης μίσθωσης έργου, δεν 
θα συναφθεί νέα σύμβαση με νέο άτομο χωρίς την 
προηγούμενη ενημέρωση και έγκριση της ΔΟΛ/ΚΕΠ/ 
ΥΠΕΣΔΔΑ. Σε διαφορετική περίπτωση το Υπουργείο 
Εσωτερικών, Δημόσιας Διοίκησης και Αποκέντρωσης, 
δεν θα κάνει δεκτή τη νέα σύμβαση αλλά και δεν θα 
την χρηματοδοτήσει. 

6. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκεί¬ 
νου της σύμβασης στο οποίο μνημονεύεται η απόφαση 
κατανομής του Υφυπουργού Εσωτερικών, Δημόσιας Δι¬ 
οίκησης και Αποκέντρωσης Αθ. Νάκου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 17 Μα'ΐου 2007 

Ο Γενικός Γραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 10/1997 (6) 

Έγκριση υπερωριακής απασχόλησης υπαλλήλων της 
Δ/νσης Εμπορίου της Ν.Α. Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297Α') αλλά και του π.δ. 30/1996 Κώδικας Νομαρχιακής 
Αυτοδιοίκησης. 

2. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Καβάλας (ΦΕΚ 1818/Β'/2001). 

3. Το άρθρο 3 του ν. 3103/2003 (ΦΕΚ 23/Α729.1.2003) με 
το οποίο διατίθεται ποσοστό 25% των ετησίων εισπρά¬ 


ξεων από τους ελέγχους Μέτρων και Σταθμών, με κοινή 
απόφαση των Υπουργών Ανάπτυξης και Οικονομίας - 
Οικονομικών, στις κατά τόπους Υπηρεσίες Εμπορίου των 
Νομαρχιακών Αυτοδιοικήσεων για την αντιμετώπιση των 
εν γένει αναγκών των κλιμακίων ελέγχου. 

4. Το άρθρο 8 του π.δ. 524/1978 «περί κωδικοποιήσεως 
σε ενιαίο κείμενο των ισχυουσών διατάξεων των ανα- 
φερομένων στην εισαγωγή στην Ελλάδα του Διεθνούς 
συστήματος Μέτρων και Σταθμών». 

5. Την υπ’ αριθμ. Φ2 - 893/22.2.2007 απόφαση του 
Υπουργού Ανάπτυξης για τον χρόνο διενέργειας του 
Περιοδικού Ελέγχου Μέτρων και Σταθμών έτους 2005 
από 1.5. μέχρι 31.12.2006. 

6. Το υπ’ αριθμ. Φ2 - 1183/12.10.1994 έγγραφο της Δ/ 
νσης Μετρολογίας του Υπουργείου Ανάπτυξης σχετικά 
με τον έλεγχο των βυτιοφόρων μεταφοράς και διανομής 
πετρελαίου θέρμανσης. 

7. Τις υπηρεσιακές ανάγκες που προκύπτουν από την 
εφαρμογή του ν. 3103/2003 (ΦΕΚ 23/Α'/29.1.2003) άρθρο 
3, αποφασίζουμε: 

1. Εγκρίνουμε για το από 1.6.2007 έως 31.12.2007 χρο¬ 
νικό διάστημα την καθιέρωση υπερωριακής εργασίας 
μέχρι της 22ας βραδινής ώρας για δέκα (10) υπαλλήλους 
της Δ/νσης Εμπορίου του Νομαρχιακού Διαμερίσματος 
Καβάλας. 

2. Έργο των υπαλλήλων που θα εργασθούν υπερωρια- 
κά είναι η διενέργεια αρχικού, περιοδικού και έκτακτου 
ελέγχου Μέτρων και Σταθμών, λοιπών μετρολογικών 
ελέγχων, καθώς και ο έλεγχος των βυτιοφόρων αυτο¬ 
κινήτων μεταφοράς και διανομής υγρών καυσίμων για 
την προστασία του καταναλωτικού κοινού από τυχόν 
καταδολιεύσεις κατά τις παραδόσεις του πετρελαίου 
θέρμανσης. 

3. Ώρες μηνιαίας απασχόλησης κατά υπάλληλο μέχρι 
εξήντα (60). 

4. Αριθμός υπαλλήλων που θα ασχοληθούν δέκα 
(ΊΟ). 

5. Η δαπάνη η οποία θα ανέλθει στο ποσό των 6.206,55 
ευρώ θα καλυφθεί από τον λογαριασμό Μέτρων και 
Σταθμών της Δ/νσης Εμπορίου του Νομαρχιακού Δια¬ 
μερίσματος Καβάλας. 

6. Ο Προϊστάμενος της Δ/νσης Εμπορίου του Νομαρ¬ 
χιακού Διαμερίσματος Καβάλας θα βεβαιώσει την πραγ¬ 
ματοποίηση της υπερωριακής απασχόλησης καθώς και 
την εκτέλεση του αντίστοιχου έργου. 

7. Η απόφαση αυτή ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 17 Μάίου 2007 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

Αριθμ. 1075 (7) 

Καθιέρωση υπερωριακής εργασίας υπαλλήλων στη 
Νομαρχιακή Αυτοδιοίκηση Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, ΝΠΔΔ, και ΟΤΑ....κ.λπ.». 

3. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις». 

4. Την υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομίας και Οικονομικών (Γ.Λ.Κ.) «πα¬ 
ροχή οδηγιών για την εφαρμογή των διατάξεων του 
ν. 3205/2003». 

5. Το γεγονός ότι για την κάλυψη επιτακτικών υπη¬ 
ρεσιακών αναγκών απαιτείται η υπερωριακή απασχό¬ 
ληση του προσωπικού για την ταχεία και ορθολογική 
διεκπεραίωση του ποιοτικού και ποσοτικού ελέγχου 
των νωπών-και μεταποιημένων γεωργικών προϊόντων 
φυτικής προέλευσης. 

6. Την έλλειψη προσωπικού στη Δ/νση Αγροτικής Ανά¬ 
πτυξης. 

7. Την υπ’ αριθμ. 292341/30.4.2007 απόφαση του Γεν. 
Γραμματέα του Υπουργείου Αγροτικής Ανάπτυξης & Τρο¬ 
φίμων περί υπερωριών Α' εξαμήνου 2007 για τους υπαλλή¬ 
λους των Νομαρχιακών Αυτοδιοικήσεων που ασχολούνται 
με τον ποιοτικό έλεγχο των νωπών και μεταποιημένων 
γεωργικών προϊόντων φυτικής προέλευσης. 

8. Την υπ’ αριθμ. 43244/8.5.2007 απόφαση διάθεσης 
πίστωσης του ποσού 1104,00 € για τις δαπάνες υπε¬ 
ρωριών Α' εξαμήνου 2007 για τους υπαλλήλους των 
Νομαρχιακών Αυτοδιοικήσεων που ασχολούνται με τον 
ποιοτικό έλεγχο των νωπών και μεταποιημένων γεωρ¬ 
γικών προϊόντων φυτικής προέλευσης. 

9. Το γεγονός ότι στον προϋπολογισμό της Ν.Α. έχει 
εγγράφει οι ΚΑΕ: 0511 & 0512 του φορέα 291, αποφα¬ 
σίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας με αμοιβή, πέρα από το κανονικό ωράριο, 
για δύο υπαλλήλους της Δ/νσης Αγροτικής Ανάπτυξης 
της Ν.Α. Ζακύνθου κατά το πρώτο εξάμηνο του 2007, της 
κατηγορίας ΠΕ γεωπόνων και για 120 ώρες συνολικά. 

Η απόφαση αυτή έχει αναδρομική ισχύ ενός (1) μηνάς 
πριν τη δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 17 Μάίου 2007 

Ο Νομάρχης 
ΔΙΟΝΥΣΙΟΣ ΓΑΣΠΑΡΟΣ 

-♦- 

Αριθμ. 5552 (8) 

Υπερωριακή απασχόληση υπαλλήλων της Νομαρχιακής 
Αυτ/σης Καρδίτσας που ασχολούνται με τον ποιο¬ 
τικό και ποσοτικό έλεγχο των νωπών και μεταποι¬ 
ημένων γεωργικών προϊόντων φυτικής προέλευσης 
για το Α' εξάμηνο 2007. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

α) Τις διατάξεις του άρθρου 35 παρ. 7 του ν. 2738/ 
9.9.1999 (ΦΕΚ 180 Α'). 

Η Διαπίστωση αναγκών υπερωριακής απασχόλησης 
προσωπικού που υπηρετεί στις Νομαρχιακές Αυτοδιοι¬ 
κήσεις γίνεται με απόφαση του οικείου Νομάρχη. 


β) Τις διατάξεις του άρθρου 16 του ν. 3205/23.12.2003 
ΦΕΚ 297 τ. Α' σχετικά με την ρύθμιση υπερωριακής 
εργασίας από 1.1.2004. 

γ) Τις διατάξεις του άρθρου 10 του ν. 2732/30.7.1999 
(Φ.Ε.Κ. 154) σχετικά με την απασχόληση των γεωπό¬ 
νων κατά τις Κυριακές, ημέρες αργίας και νυχτερινές 
ώρες. 

δ) Την υπ’ αριθμ. 292341/30.4.2007 απόφαση του 
Υπουργείου Αγροτικής Ανάπτυξης και Τροφίμων «περί 
έγκριση κατανομής πιστώσεων για υπερωρίες Α' εξαμή¬ 
νου 2007 υπαλλήλων των Νομαρχιακών Αυτοδιοικήσεων 
που ασχολούνται με τον ποιοτικό και ποσοτικό έλεγχο 
των νωπών και μεταποιημένων Γεωργικών προϊόντων 
φυτικής προέλευσης». 

ε) Την ανάγκη υπερωριακής εργασίας Γεωπόνων της 
Δ/νσης Γεωργικής Ανάπτυξης Καρδίτσας για την καλή 
λειτουργία της. 

στ) Το γεγονός ότι από τις διατάξεις αυτής της από¬ 
φασης προκαλεί την δαπάνη σε βάρος του ΚΤΓΚ και 
Δασών η οποία ανέρχεται σε συνολικό ποσό 2139,00 
ευρώ, εγκρίνουμε: 

Την υπερωριακή απασχόληση απογευματινής εργασί¬ 
ας για τους Γεωπόνους τακτικούς ποιοτικούς ελεγκτές 
που θα ασχοληθούν με τον ποιοτικό και ποσοτικό έλεγ¬ 
χο των Νωπών και Μεταποιημένων Γεωργικών προϊό¬ 
ντων φυτικής προέλευσης για το Α' εξάμηνο 2007 και 
τον αρμόδιο Δ/ντή της Δ/νσης Γεωργικής Ανάπτυξης 
Καρδίτσας. 

1) Νωπά και επεξεργασμένα Γεωργικά 
Προϊόντα Καθώς και χυμοποίηση εσπεριδοειδών 
Από 1.1.2007 μέχρι και 30.6.2007 
α)Απογευματινές ώρες εργασίας 170 

β) Οδοιπορικά έξοδα κα εκτός έδρας αποζημιώσεις 
Μέγιστος αριθμός απασχολουμένων υπαλλήλων κατά 
Μήνα 6 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 9 Μάίου 2007 

Ο Νομάρχης 
ΦΩΤΗΣ ΑΛΕΞΑΚΟΣ 

-♦- 

Αριθμ. Ζ/5155 (9) 

Ορισμός Γεωπόνων που θα απασχοληθούν υπερωριακά 
στον ποιοτικό και ποσοστικό έλεγχο αγροτικών προ¬ 
ϊόντων κατά το Α' εξάμηνο του έτους 2007. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τους νόμους 2218/1994 και 2240/1994 περί Δευτερο¬ 
βάθμιας Αυτοδιοίκησης. 

2. Τ ον οργανισμό Νομαρχιακής Αυτοδιοίκησης Ροδόπης 
-Έβρου που δημοσιεύθηκε στο ΦΕΚ 393 Β'/15.5.1995. 

3. Τις διατάξεις του άρθρου 16 του ν. 3205/2003 (ΦΕΚ 
297Α'). 

4. Τις διατάξεις του νόμου 2732/30.7.1999 (ΦΕΚ 154Α') 
άρθρο 10 σχετικά με την απασχόληση των Γεωπόνων 
κατά τις Κυριακές και ημέρες αργίας και νυχτερινές 
ώρες. 

5. Τις διατάξεις του νόμου 2738/1999 (ΦΕΚ 180/1999) 
άρθρο 35 παράγραφος 7 σύμφωνα με τις οποίες η δια¬ 
πίστωση της ανάγκης για υπερωριακή απασχόληση με 
αμοιβή προκειμένου για το προσωπικό που υπηρετεί 

στις Νομαρχιακές Αυτοδιοικήσεις και τα Νομαρχιακά 
διαμερίσματα γίνεται με απόφαση του οικείου Νομάρ- 
ΧΠ· 

6. Την υπ’ αριθμ. Οικ. 292341/30.4.2007 απόφαση του 
Γενικού Γραμματέα του Υπουργείου Αγροτικής Ανάπτυ¬ 
ξης και Τροφίμων για κατανομή υπερωριών για το Α' 
Εξάμηνο του έτους 2007 στους υπαλλήλους Υπουργεί¬ 
ου Αγροτικής Ανάπτυξης και Τροφίμων που υπηρετούν 
στις Νομαρχιακές Αυτοδιοικήσεις για τις ανάγκες του 
προγράμματος ποιοτικού και ποσοτικού ελέγχου των 
νωπών και μεταποιημένων γεωργικών προϊόντων φυτι¬ 
κής προέλευσης. 

7. Τις ανάγκες του προγράμματος ποιοτικού και πο¬ 
σοτικού ελέγχου γεωργικών προϊόντων της Δ/νσης 
Αγροτικής Ανάπτυξης του Νομαρχιακού Διαμερίσμα¬ 
τος Έβρου. 

8. Την προφορική εισήγηση του Δ/ντού Αγροτικής 
Ανάπτυξης Έβρου, αποφασίζουμε: 

Καθορίζουμε τον αριθμό των υπαλλήλων που θα 
ασχοληθούν με το πρόγραμμα ποιοτικού και ποσοτι¬ 
κού ελέγχου των νωπών και μεταποιημένων γεωργικών 
προϊόντων φυτικής προέ-λευσης σε τέσσερα (4) άτομα 
όπως παρακάτω: Τέσσερις (4) Γεωπόνους. 

Από την απόφαση αυτή προκύπτει δαπάνη ύψους 1.455 
Ευρώ και βαρύνει τις πιστώσεις Κ.Α.Ε. 5329μ της Νομαρ¬ 
χιακής Αυτοδιοίκησης. 

Οι παραπάνω θα απασχοληθούν υπερωριακά τις 
Κυριακές και αργίες καθώς και τις απογευματινές και 
νυκτερινές ώρες πέραν του κανονικού ωραρίου στο 
Γραφείο της υπηρεσίας, στα τελωνεία όπου γίνονται 
εισαγωγές προϊόντων από τρίτες χώρες, καθώς και στα 
καταστήματα τροφίμων για τον ποιοτικό έλεγχο υπερ- 
κατεψυγμένων προϊόντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 17 Μαΐου 2007 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 


Αριθμ. 2194 (10) 

Τροποποίηση του Κανονισμού Χρηματιστηρίου 
Αθηνών ΑΈ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση: 18/427/9.5.2007) 

Λαμβάνοντας υπόψη: 

1. Τις διατάξεις των άρθρων 3 και 4 του ν. 3152/2003 (ΦΕΚ 
Α7152/19.6.2003) για την «Ιδρυση και εποπτεία χρηματιστη¬ 
ρίων και οργανωμένων αγορών, νέες αρμοδιότητες της 
Επιτροπής Κεφαλαιαγοράς και τροποποιήσεις χρηματιστη¬ 
ριακής νομοθεσίας και άλλες διατάξεις» όπως ισχύουν. 

2. Το πρακτικό της υπ’ αριθμ. 9/26.4.2007 συνεδρία¬ 
σης του Διοικητικού Συμβουλίου του Χρηματιστηρίου 
Αθηνών ΑΈ. 

3. Το άρθρο 90 του π.δ. 63/2005 (ΦΕΚ Α798/22.4.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

4. Την υπ’ αριθμ. 36730/Β.903/15.9.2006 απόφα¬ 
ση του Υπουργού Οικονομίας και Οικονομικών (ΦΕΚ 
Β'/1492/10.10.2006) «Διαμόρφωση των πόρων της Επι¬ 
τροπής Κεφαλαιαγοράς». 

5. Την από 9.5.2007 εισήγηση της Διεύθυνσης Μελε¬ 
τών, Πιστοποίησης & Μηχανοργάνωσης της Επιτροπής 
Κεφαλαιαγοράς, αποφασίζει ομόφωνα: 

1. Εγκρίνει τις τροποποιήσεις του Κανονισμού του 
Χρηματιστηρίου Αθηνών ΑΈ. όπως αυτές υιοθετήθηκαν 
κατά την 9η συνεδρίαση του Διοικητικού Συμβουλίου 
του Χ.Α. στις 26.4.2007. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

3. Η απόφαση αυτή ισχύει από την 1η Ιουνίου 2007. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 25 Μαΐου 2007 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίστηβΐ; ΗΙΙρι/Μνννν.θΙ.^ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ΐ ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν·£ΐ.αι· - 6-ηπ3ίΙ: »?Ι)Γίΐ35ΐ6ΐ , .6ίί5>ί{.ίΐι· 














